അഴിമതി തുടര്ക്കഥയാകുന്നു കോഴിക്കോട് കോര്പറേഷനിലെ കോഴിക്കുഞ്ഞ് വിതരണത്തിലും അഴിമതിയെന്ന് ആരോപണം കോഴിക്കോട് കോര്പറേഷനിലെ കോഴിക്കൂട് വിതരണത്തില് മാത്രമല്ല, കോഴിക്കുഞ്ഞ് വിതരണത്തിലും അഴിമതിയെന്ന് ആരോപണം. മട്ടുപ്പാവില് മുട്ടക്കോഴി വളര്ത്തല് പദ്ധതിയില് കോഴിക്കുഞ്ഞുങ്ങളെ വിതരണം ചെയ്ത് പിരിച്ചെടുത്ത പണം മൃഗസംരക്ഷണ വകുപ്പ് ഉദ്യോഗസ്ഥര് കോര്പറേഷനില് അടച്ചില്ല. കോഴിക്കൂടിനായി പിരിച്ചെടുത്ത പണം മൃഗസംരക്ഷണ വകുപ്പ് ഉദ്യോഗസ്ഥര് തട്ടിയെടുത്തെന്ന പരാതിയില് പൊലീസ് അന്വേഷണം തുടരുമ്ബോഴാണ് പുതിയ ആരോപണം ഉയര്ന്നിരിക്കുന്നത്. kozhikode corporation corruption ഏണ്പത് വയസുള്ള കര്ഷകനാണ് മൃഗസംരക്ഷണ വകുപ്പ് ഉദ്യോഗസ്ഥരുടെ തട്ടിപ്പിന് ഇരയായത്. കോഴിക്കോട് ചാത്തമംഗലത്ത് നഴ്സറി നടത്തുന്ന രാവുണ്ണിയാണ് മട്ടുപ്പാവില് മുട്ടക്കോഴി പദ്ധതിയിലേക്ക് കോഴിക്കുഞ്ഞുങ്ങളെ നല്കിയത്. കുഞ്ഞ് ഒന്നിന് 150 രൂപാ നിരക്കില് 1350 കോഴിക്കുഞ്ഞുങ്ങളെ ഉദ്യോഗസ്ഥര് വാങ്ങി. ഒരു കൂടിന് പതിനഞ്ച് കുഞ്ഞുങ്ങള് വീതം പദ്ധതിയില് അംഗങ്ങളായവര്ക്ക് വിതരണം ചെയ്ത് 1125 രൂപാ വീതം ഉദ്യോഗസ്ഥര് പിരിച്ചെടുത്തു. എന്നാല് രാവുണ്ണിക്ക് നല്കിയത് വെറും 27000 രൂപ മാത്രം. ഉദ്യോഗസ്ഥര് പണം മുക്കിയെന്ന് മനസിലാക്കിയ രാവുണ്ണി പൊലീസില് പരാതി നല്കാന് ഒരുങ്ങുകയാണ്. കോഴിക്കൂട് വിതരണം ചെയ്ത് പിരിച്ചെടുത്ത പണവും മൃഗസംരക്ഷരണവകുപ്പ് ഉദ്യോഗസ്ഥര് തിരിമറി നടത്തിയിരുന്നു. കോര്പറേഷന് സെക്രട്ടറിയും കൂട് വിതരണം ചെയ്ത കമ്ബനിയും നല്കിയ പരാതിയില് പോലീസ് അന്വേഷണം തുടരുകയാണ്. Read Also : കോഴിക്കോട് കോര്പറേഷനില് കോഴിക്കൂട് വിതരണം ചെയ്തതില് അഴിമതി മൃഗസംരക്ഷണ വകുപ്പ് ഉദ്യോഗസ്ഥര്ക്കെതിരെ കേസ് മൃസംരക്ഷണ വകുപ്പിന്റെ സഹകരണത്തില് കോഴിക്കോട് കോര്പറേഷന് പരിധിയില് 90 കോഴിക്കൂടുകളാണ് വിതരണം ചെയ്തത്. ഒരു കൂടിന് 4450 രൂപ വീതം പദ്ധതിയില് അംഗങ്ങളായവരില് നിന്ന് വാങ്ങിയെടുത്തു. അതില് 19 കൂടിന്റെ പണം മാത്രമേ ഉദ്യോഗസ്ഥര് കോര്പറേഷനില് നല്കിയുള്ളു. ബേപ്പൂര്, മാങ്കാവ്, എലത്തൂര് ചെറുവണ്ണൂര് നല്ലളം മൃഗാശുപത്രികള്ക്ക് കീഴില് കഴിഞ്ഞ സാമ്ബത്തിക വര്ഷമാണ് കോഴിക്കൂടുകള് വിതരണം ചെയ്തത്. മലപ്പുറത്തെ കോട്ടക്കുന്ന് അഗ്രോ ആന്റ് പൗള്ട്രി ഫാര്മേഴ്സ് പ്രൊഡ്യൂസര് കമ്ബനിയാണ് കരാറെടുത്ത് കൂടുകള് നല്കിയത്. ബേപ്പൂര് മൃഗാശുപത്രിയിലെ സീനിയര് വെറ്റിനറി സര്ജനായിരുന്നു പദ്ധതിയുടെ നിര്വഹണ ചുമതല. എന്നാല് പദ്ധതിയില് അംഗങ്ങളായ വീട്ടുകാരില്നിന്ന് പണം പിരിച്ചെടുത്ത് ആറുമാസം കഴിഞ്ഞിട്ടും മൃഗസംരക്ഷണവകുപ്പിലെ ഉദ്യോഗസ്ഥര് പണം കോര്പറേഷന് കൈമാറിയില്ല. ഇതോടെ കരാര് കമ്ബനിക്ക് കോര്പറേഷന്റെ പ്ലാന് ഫണ്ട് അനുവദിക്കാനും നിയമ തടസം വന്നു. അങ്ങനെ കമ്ബനി കോര്പറേഷന് സെക്രട്ടറി മുതല് മുഖ്യമന്ത്രിക്ക് വരെ പരാതി നല്കി. ഒപ്പം കോര്പറേഷന് സെക്രട്ടറിയും സിറ്റി പോലീസ് കമ്മിഷണര്ക്ക് പരാതി കൈമാറി. ഒടുവില് വഞ്ചാനാ കുറ്റം ചുമത്തി ടൗണ് പോലീസ് കേസെടുത്തു. Story Highlights : kozhikode corporation corruption